Az APEH programja mindenféle utcát ismer

Tegnap az Abev 2006 programmal küszködtem és a kitöltésnél nagyon egyedi közterület fajtákra bukkantam... Kedvenceim: akna. alagút, állat és növ kert, árnyék, árok, barlang, bástya, egyéb, erdő, fasor, föld, gyár, gyümölcsös, ház, hegy, hegyhát, hídfő, jav. alatt, kastély, kert, kioszk, kocsiszín, kolónia, kör, kultúrpark, kunyhó, kút, lejtő, lépcső, malom, menedékház, mélyút, oldal, orom, park, part, pálya, piac, pihenő, repülőtér, rész, rét, sánc, szer, szél, szivattyútelep, szőlő, tag, temető, tető, vasútállomás, vágóhíd, vár, villasor, vízmű, zsilip.

Na most kérem szépen, ha hajléktalanok Apeh-hoz benyújtott bevallásairól vagy egészségügyi alapot megillető hozzájárulásáról beszélünk, akkor az akna, menedékház, vasútállomás megfelelő. De mi van az egyéb, föld, kör, árnyék, orom, kolónia, szőlő, temető, szél, tető kifejezésekkel?? Lehet Kisfaludy utca helyett Kisfaludy egyéb 12? Vagy Kossuth szél 133? Esetleg Petőfi Sándor kolónia 98?

De kérem szépen mi van a bástya, sánc, vár villasor kifejezésekkel. Sánc és bástya megtalálható a sakk kifejezései között, de vár és villasor? Ekkor böszmeséget már rég hallottam... De komolyan.