50 betörést ismert be egy férfi Szentendrén

Ötven betörést ismert be a rendőröknek egy szentendrei férfi, miután utolsó akciója után maga jelentkezett a rendőrségen. A férfi azért ment a rendőrségre, mert utolsó betörése közelében otthagyta a kocsiját és az iratait. Először tagadta, hogy ő a betörő, de azután még olyan eseteket is bevallott, amire a rendőrök nem is számítottak. A Pest Megyei Rendőr-főkapitányság tájékoztatása szerint még mindig tart a férfi vallomásának ellenőrzése, ugyanis ötven betörést ismert be.