Politikai nevelőprogramot indít Kína

Politikai nevelő programot indított a Kínai Kommunista Párt Tibet fővárosában, Lhászában, hogy ellensúlyozza a tartományban uralkodó függetlenségi érzületet és a dalai láma támogatottságát.

Helyi sajtóbeszámolók szerint az oktatási programot elsősorban a párttagoknak és a tisztviselőknek szánják.

A két hónapos kampányban televíziós programok és szervezett gyűlések is lesznek a tibeti függetlenség elítélésének jegyében.

A pekingi vezetés a dalai lámát és követőit vádolja a március közepén kitört zavargások és azóta is gyakori tüntetések szításával.

Tibet spirituális vezetője többször elítélte az erőszakot, és hangsúlyozta, hogy csak autonómia kiharcolásáért küzd.

- inforadio.hu -